OpenLLM-France/wikimedia huggingface dataset:
# Bennington (Oklahoma)

Bennington és un poble dels Estats Units a l'estat d'Oklahoma. Segons el cens del 2000 tenia 289 habitants.

## Demografia

Segons el cens del 2000, Bennington tenia 289 habitants, 100 habitatges, i 78 famílies. La densitat de població era de 199,3 habitants per km².
Dels 100 habitatges en un 42% hi vivien nens de menys de 18 anys, en un 53% hi vivien parelles casades, en un 22% dones solteres, i en un 22% no eren unitats familiars. En el 20% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,27.
Per edats la població es repartia de la següent manera: un 34,3% tenia menys de 18 anys, un 8,7% entre 18 i 24, un 28% entre 25 i 44, un 16,3% de 45 a 60 i un 12,8% 65 anys o més.
L'edat mediana era de 30 anys. Per cada 100 dones de 18 o més anys hi havia 88,1 homes.
La renda mediana per habitatge era de 17.500 $ i la renda mediana per família de 21.667 $. Els homes tenien una renda mediana de 23.750 $ mentre que les dones 18.750 $. La renda per capita de la població era de 7.414 $. Entorn del 35,3% de les famílies i el 37,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bennington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Bennington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Big Business

Big Business és un duo estatunidenc de heavy metal de Seattle, tot i que des del 2006 establert a la ciutat de Los Angeles. Jared Warren, exmembre del grup Karp, és el baixista i cantant, i Coady Willis, dels The Murder City Devils, és el bateria i segona veu. Val a dir, però, que en algunes gires han arribat a tenir fins a dos músics més com a components en directe de la formació, així com també algun guitarrista convidat. La seva música es caracteritza per un estil ràpid i contundent, amb molta força. Normalment se'ls classifica com grup de stoner rock o sludge metal, ambdós subgèneres dins del heavy metal. David Sabaté, en un article de Mondosonoro, defineix les seves melodies com a desbocades, contagioses i sorollistes. Han estat relacionats amb bandes com The Whip i Dead Low Tide. Big Business han estat de gira nombroses vegades als Estats Units i també en gires internacionals, arribant a Europa. El 2014, tocaren a la sala Razzmatazz de Barcelona com a teloners de Mastodon.

## Discografia
### Àlbums

* Head for the Shallow (2005; Hydra Head (CD), Wäntage USA (LP))
* Here Come the Waterworks (2007, Hydra Head)
* Mind the Drift (2009, Hydra Head)
* Battlefields Forever (2013, Gold Metal Records)
* Command Your Weather (2016, Joyful Noise / Gold Metal Records)
* The Beast You Are (2019, Joyful Noise / Gold Metal Records)

### EP i senzills

* Tour EP (2004, Wäntage USA)
* Tour EP II (2006, autopublicat)
* Tour EP III (2008, autopublicat)
* Biz Bot Remixes (2009, Hydra Head)
* Quadruple Single (2011, Gold Metal Records)
* "Battlefields" / "Into the Light" (Tour 7" single) (2012, Gold Metal Records)
* "Blacker Holes" (2014, Joyful Noise)
* True Gold Digital Single (2015, Gold Metal Records)
* Tour EP 4 (2018, Gold Metal Records)
* Tour EP V (2021)

### Recopilatoris

* Dope-Guns-'N-Fucking in the Streets Volume Thirteen: "You Need Surgery" (2014, Amphetamine Reptile Records)
* Solid Gold Metal (2004-2009) (2018, Joyful Noise)

## Referències

* ↑ «Hydra Head Records signs Big Business» (en anglès). Lambgoat, 04-08-2004. [Consulta: 17 maig 2022].
* ↑ Pehling, Dave. «Maverick Heavy Rock Duo Headlines Rickshaw Stop» (en anglès americà). CBS Bay Area, 09-04-2019. [Consulta: 18 maig 2022].
* ↑ Sabaté, David. «De una galaxia muy lejana» (en castellà). Mondosonoro, 08-12-2014. [Consulta: 17 maig 2022].
* ↑ Kaufman, Spencer. «Big Business unveil new song "Let Them Grind", announce new album and tour» (en anglès americà). Consequence, 30-01-2019. [Consulta: 17 maig 2022].
* ↑ Jones, James. «Interview: Jared Warren from Big Business» (en anglès americà). Echoes and dust, 08-05-2015. [Consulta: 17 maig 2022].
* ↑ Durán, Victoria. «Mastodon + Big Business + Krokodil – Sala Razzmatazz, Barcelona» (en castellà). Metalcry, 08-12-2014. [Consulta: 17 maig 2022].
# Bisbat de Radom

El bisbat de Radom (polonès: Diecezja radomska, llatí: Dioecesis Radomensis) és una seu de l'Església Catòlica a Polònia, sufragània de l'arquebisbat de Częstochowa. Al 2014 tenia 913.000 batejats sobre una població de 920.100 habitants. Actualment està regida pel bisbe cardenal Henryk Marian Tomasik.

## Territori

La diòcesi comprèn la part meridional del voivodat de Masòvia, la part septentrional del voivodat de la Santa Creu, la part oriental del voivodat de Łódź i una petita porció occidental del voivodat de Lublin.
La seu episcopal és la ciutat de Radom, on es troba la catedral de Santa Maria.
El territori s'estén sobre 8.000 km², i està dividit en 301 parròquies, agrupades en 29 vicariats.

## Història

La diòcesi va ser erigida el 25 de març de 1992 pel papa Joan Pau II, mitjançant la butlla Totus tuus Poloniae populus, dividint la diòcesi de Sandomierz-Radom, de la qual també en sortí la diòcesi de Sandomierz.

## Cronologia episcopal

* Edward Henryk Materski † (25 de març de 1992 – 28 de juny de 1999 jubilat)
* Jan Chrapek, C.S.M.A. † (28 de juny de 1999 – 18 d'octubre de 2001 mort)
* Zygmunt Zimowski † (28 de març de 2002 - 18 d'abril de 2009 nomenat president del Consell Pontifici per a la Cura Pastoral dels Treballadors dels Serveis de Sanitat)
* Henryk Marian Tomasik, des del 16 d'octubre de 2009

## Estadístiques

A finals del 2014, la diòcesi tenia 913.000 batejats sobre una població de 920.100 persones, equivalent al 99,2% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 1.047.000 | 1.050.000 | 99,7 | 716 | 643 | 73 | 1.462 | | 81 | 527 | 300 |
| 2000 | 950.000 | 953.000 | 99,7 | 714 | 635 | 79 | 1.330 | | 94 | 430 | 299 |
| 2001 | 950.000 | 953.000 | 99,7 | 727 | 645 | 82 | 1.306 | | 101 | 427 | 299 |
| 2002 | 950.000 | 953.000 | 99,7 | 719 | 634 | 85 | 1.321 | | 102 | 440 | 299 |
| 2003 | 945.000 | 949.140 | 99,6 | 733 | 648 | 85 | 1.289 | | 103 | 404 | 299 |
| 2004 | 915.708 | 935.500 | 97,9 | 740 | 655 | 85 | 1.237 | | 105 | 410 | 299 |
| 2010 | 911.000 | 918.000 | 99,2 | 756 | 676 | 80 | 1.205 | | 95 | 373 | 299 |
| 2014 | 913.000 | 920.100 | 99,2 | 786 | 697 | 89 | 1.161 | | 101 | 344 | 301 |

## Fonts

* Anuari pontifici del 2015 i anteriors, publicat a www.catholic-hierarchy.org a la pàgina Diocese of Radom (anglès)
* Pàgina oficial de la diòcesi Arxivat 2008-07-05 a Wayback Machine. (polonès)
* Esquema de la diòcesi a www.gcatholic.org (anglès)
* Butlla Totus Tuus Poloniae populus, AAS 84 (1992), p. 1099 (llatí)
# Bodianus macrognathos

Bodianus macrognathos és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 62 cm de longitud total.

## Distribució geogràfica

Es troba a Somàlia, Kenya i el Golf d'Oman.

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Binissalemer

«Binissalemer» té aquests significats:
* Habitant de la vila de Binissalem
* Dialecte del català, parlat a Binissalem
# CBL

CBL té els següents significats:
* Campus del Baix Llobregat, campus de la Universitat Politècnica de Catalunya a Castelldefels (Baix Llobregat)
* Comitè de la Bretanya Lliure, moviment polític històric de Bretanya
* Aprenentatge basat en ordinador (del seu nom en anglès Computer-Based Learning), forma de tecnologia educativa basada en l'ús dels ordinadors
* .cbl també és l'extensió dels fitxers de programa del COBOL, llenguatge de programació
# Cacongo

Cacongo (fins 1975 Vila Guilherme Capelo) (ex-Lândana, Concelho de Cacongo, Malemba, or Molembo) és un municipi de la província de Cabinda. Té una extensió de 1.732 km² i 36.778 habitants segons el cens de 2014. Comprèn les comunes de Capelo (seu, ex-Lândana), Dinge i Massabi. Està situada a la costa de l'oceà Atlàntic, junt a la badia de Landana, limita al nord amb la República del Congo, a l'est amb el municipi de Buco Zau, al sud amb el municipi de Cabinda, i a l'oest amb l'Oceà Atlàntic.

## Història

En el moment de l'arribada dels portuguesos al segle xv era poblada pels kongo i va ser la major part del Regne de Kakongo.

## Referències

* ↑ Lândana, Município (Approved) a GEOnet Names Server, United States National Geospatial-Intelligence Agency
* ↑ Cacongo, Concelho de (Variant) a GEOnet Names Server, United States National Geospatial-Intelligence Agency
* ↑ Malemba (Variant) a GEOnet Names Server, United States National Geospatial-Intelligence Agency
* ↑ "Map of the territories of Cabinda, Molembo and Massabi" edited by A. A. d'Oliveira. - Scale 1:750,000. - Lisbon: Commissão de Cartographia, 1886, engraved and printed in Paris, by Erhard Fres.
* ↑ Cacongo al cens d'Angola
* ↑ "Maps showing the Kingdoms States of N'Goyo Kakongo and Loango"
# Bousselange

Bousselange és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 56 habitants.

## Demografia
### Població

El 2007 la població de fet de Bousselange era de 56 persones. Hi havia 32 famílies, de les quals 16 eren unipersonals (8 homes vivint sols i 8 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 30 eren l'habitatge principal de la família, 2 eren segones residències i 2 estaven desocupats. 32 eren cases i 2 eren apartaments. Dels 30 habitatges principals, 25 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia una cambra, 5 en tenien tres, 8 en tenien quatre i 15 en tenien cinc o més. 27 habitatges disposaven pel capbaix d'una plaça de pàrquing. A 14 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bousselange el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 8 | 70 a 74 | 0 |
| 0 | 65 a 69 | 4 |
| 4 | 60 a 64 | 8 |
| 0 | 55 a 59 | 0 |
| 0 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 8 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 34 persones, 30 eren actives i 4 eren inactives. De les 30 persones actives 29 estaven ocupades (14 homes i 15 dones) i 1 aturada (1 dona i 1 dona). De les 4 persones inactives 2 estaven jubilades, 1 estava estudiant i 1 estava classificada com a «altres inactius».

### Activitats econòmiques

L'any 2000 a Bousselange hi havia 7 explotacions agrícoles que ocupaven un total de 512 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Bousselange a l'INSEE.
* Évolution et structure de la population Fitxa amb el detall de dades de Bousselange a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Caia (desambiguació)

«Caia» té aquests significats:
* Geografia: riu Caia
* Onomàstica:
** Caia Afrània
** Caia
# Cal Perico (Calafell)

Cal Perico és una obra del municipi de Calafell (Baix Penedès) protegida com a bé cultural d'interès local.

## Descripció

Es tracta d'un edifici de planta quadrada que consta de planta baixa i golfes. Està rodejat per un jardí. La façana és simètrica amb la porta principal al centre i dues finestres a cada banda. Per cada obertura al primer pis hi ha, en el mateix eix, una obertura a les golfes. Unes pilastres que imiten carreus separen verticalment les obertures, i una cornisa motllurada separa les dues plantes. La porta principal és rectangular i per sobre té una petita teulada; les finestres laterals també són rectangulars i per sobre hi ha uns frontons bombats, de gran volada, i amb forma d'arc conopial. Les finestres estan cobertes per unes reixes i per sobre, a l'altura de la cornisa, hi ha un frontó triangular buit. Les finestres de les golfes tenen forma oval i estan resseguides per una motllura llisa.

## Història

La casa va ser edificada el 1899 -segons indica la data que hi ha a la façana-. Era propietat dels marquesos de Samà, grans propietaris de la zona amb negocis a Cuba i Filipines. L'edifici fou venut per aquesta família als Murt i després passà a mans dels Biosca fins a arribar als propietaris actuals.

## Referències

* 1 2 «Cal Perico». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Cal Perico». Mapa de recursos culturals. Diputació de Tarragona.
* «Ruta dels indians». Ajuntament de Calafell. Arxivat de l'original el 26 d'agost 2014. [Consulta: 3 setembre 2014].
# William Stallings

William Stallings (27 de juliol de 1945) és un autor estatunidenc de llibres de text en temes d'informàtica com ara sistemes operatius, xarxes d'ordinadors, organització informàtica, i criptografia. També manté com a servei públic i lliure de publicitat el Lloc Web "Computer Science Student Resource" (Recursos de l'Estudiantat d'Informàtica).
Stallings va rebre el doctorat en la informàtica al M.I.T. Actualment treballa com a assessor independent.
Ha rebut per tres vegades el premi al millor llibre de text d'informàtica de l'any de la Text and Academic Authors Association.
Algunes de les seves obres són:
* Computer Organization and Architecture
* Cryptography and Network Security
* Comunicacions Informàtiques i de Dades (Data and Computer Communications)
* Operating Systems - Internals and Design Principles
* Wireless Communications and Networking
* Computer Security: Principles and Practice

## Enllaços externs

* Williamstallings.com Lloc Web per als llibres de William Stallings
* Computer Science Student Resource Site (Lloc web de Recursos de l'Estudiantat d'Informàtica
* Lloc web de la Text and Academic Authors Association

## Referències

* 1 2 «William Stallings | InformIT». [Consulta: 17 desembre 2017].
* ↑ La 8a edició d'aquest llibre ha estat traduïda al català dins del marc del projecte UBERTAS de la Fundació Torrens-Ibern i es pot descarregar de franc en format digital al web de la Fundació Arxivat 2011-07-20 a Wayback Machine.
# Luis Márquez Martín

Luis Márquez Martín (Sevilla, 1 de novembre de 1971 - Sevilla, 17 d'abril de 2023) fou un futbolista andalús, que ocupava la posició de migcampista.

## Trajectòria

Format al planter del Reial Betis, la temporada 91/92 puja al primer equip, i tres anys després, aconsegueix l'ascens amb els verd-i-blancs a la màxima categoria. Márquez va ser titular fins al 1995, però a partir d'eixe any passa a la suplència, tot i aparèixer sovint, fins que la temporada 98/99 tan sols juga 53 minuts repartits en 3 partits.
A l'any següent recala al Reial Valladolid, on roman dues campanyes, en les quals amb prou feines hi comptarà. En total, Márquez va jugar 90 partits en primera divisió.

## Enllaços externs

* Fitxa de Márquez
# West Point

«West Point» té aquests significats:
* Topònims:
** Acadèmia Militar dels Estats Units, sovint anomenada simplement West Point en l'àmbit militar per estar ubicada a West Point (Nova York)
** West Point (Alabama)
** West Point (Califòrnia)
** West Point (Illinois)
** West Point (Indiana)
** West Point (Iowa)
** West Point (Kentucky)
** West Point (Mississipi)
** West Point (Nebraska)
** West Point (Nova York)
** West Point (Utah)
** West Point (Virgínia)
* Obres:
** West Point (pel·lícula), dirigida per Edward Sedgwick i interpretada per William Haines, Joan Crawford i William Bakewell
** West Point (telefilm)
# Racine (Wisconsin)

Racine és una població dels Estats Units a l'estat de Wisconsin. Segons el cens del 2008 tenia 82.196 habitants.

## Demografia

Segons el cens del 2000, Racine tenia 81.855 habitants, 31.449 habitatges, i 20.405 famílies. La densitat de població era de 2.033,7 habitants per km².
Dels 31.449 habitatges en un 33,9% hi vivien nens de menys de 18 anys, en un 42,2% hi vivien parelles casades, en un 17,9% dones solteres, i en un 35,1% no eren unitats familiars. En el 29,4% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,15.
Per edats la població es repartia de la següent manera: un 28,7% tenia menys de 18 anys, un 9,9% entre 18 i 24, un 30% entre 25 i 44, un 19,2% de 45 a 60 i un 12,2% 65 anys o més.
L'edat mediana era de 33 anys. Per cada 100 dones de 18 o més anys hi havia 91,2 homes.
La renda mediana per habitatge era de 37.164$ i la renda mediana per família de 45.150$. Els homes tenien una renda mediana de 35.079$ mentre que les dones 24.279$. La renda per capita de la població era de 17.705$. Aproximadament el 10,8% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Racine» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Racine». American Fact Finder. Oficina del Cens dels Estats Units, 12-01-2010.
# Som (desambiguació)

«Som» té aquests significats:
* som, moneda de les repúbliques centreasiàtiques del Kirguizstan i l'Uzbekistan
* Som, antiga vila medieval situada probablement on després hi va haver el Castell de Coll de Som (Benifallet, Baix Ebre)
* Skidmore, Owings and Merrill (abreujat SOM), estudi d'arquitectura estatunidenc
* SOM (abans Grup Cultura 03), grup cooperatiu cultural català que publica entre altres els diversos diaris Som
* Som Catalans, partit polític català
* Som Connexió, cooperativa de telecomunicacions catalana
* Som Energia, cooperativa catalana de producció i consum d'energies renovables
* Som - Fundació Catalana Tutelar, entitat de defensa dels discapacitats intel·lectuals o del desenvolupament
* Servei d'Ocupació Municipal (SOM) o Servei Municipal d'Ocupació (SMO), borsa de treball local de diversos municipis
# Sissert

Sissert (en rus: Сысерть) és una ciutat de l'óblast de Sverdlovsk, a Rússia, segons el cens del 2021 tenia 21.029 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Sisquer

* Aquest article tracta sobre l'entitat de població de Guixers. Vegeu-ne altres significats a «Sisquer».
Sisquer és una poble disseminat i una de les set entitats de població del municipi de Guixers (Solsonès). Es troba a la banda oriental del municipi. No té cap nucli i tot el seu poblament és dispers. El primer esment escrit data de 839.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 4 | 2 | 6 | 6 |
| 2001 | 0 | 0 | 0 | 5 | 2 | 7 | 7 |
| 2002 | 0 | 0 | 0 | 3 | 1 | 4 | 4 |
| 2003 | 0 | 0 | 0 | 2 | 1 | 3 | 3 |
| 2004 | 0 | 0 | 0 | 3 | 1 | 4 | 4 |
| 2005 | 0 | 0 | 0 | 3 | 1 | 4 | 4 |
| 2006 | 0 | 0 | 0 | 3 | 1 | 4 | 4 |
| 2007 | 0 | 0 | 0 | 3 | 1 | 4 | 4 |
| 2008 | 0 | 0 | 0 | 3 | 1 | 4 | 4 |
| Font: INE ||||||||

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
* ↑ «Sisquer». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Bosc de la Guixera
# Sulpici el Pietós

Sulpici el Pietós (Vatan, Berry, actual Indre, ca. 576 - Bourges, 17 de gener de 647) fou un religiós franc, bisbe de Bourges. És venerat com a sant per diverses confessions cristianes.

## Hagiografia

Nasqué probablement a Vatan (Berry, actual Indre) en una família aristocràtica, i fou destinat a la carrera eclesiàstica. Educat a l'escola palatina pel capellà del rei Guntram, acabà els estudis als setze anys. Fou cridat en 612 pel bisbe Austregisil de Bourges que el nomenà ardiaca. Ordenat sacerdot en 618, fou almoiner i capellà a la cort del rei franc Clotari II. A la mort d'Austregisil, fou elegit successor seu com a bisbe de la ciutat, en 624.
Va acabar d'evangelitzar el territori de la diòcesi, convertint els pagans i els jueus. Va participar en el concili de Clichy de 627 i fou mestre de Remacle i Desideri de Caors, després canonitzats. L'últim fou consagrat bisbe per Sulpici i escrigué la vita d'aquest.
Es va oposar a la política intervencionista de Dagobert I i va defensar els drets i privilegis de la seva diòcesi. Va dedicar-se a atendre les necessitats de pobres i malalts, fent-se molt estimat pels seus fidels. En morir, en 647, els seus funerals van haver d'endarrerir-se perquè tothom volia pregar davant la seva despulla.

## Veneració

Venerat immediatament com a sant, al segle xvii se li dedicà l'església de Saint-Sulpice de París, on hi ha les seves relíquies, i se li consagrà la Companyia de Sacerdots de Sant Sulpici, de la que és patró.
A Vatan, la capella dedicada a Sulpici era meta de pelegrinatges d'ençà el segle xv, el dia 27 d'agost, data de la trasllat de les relíquies a Saint-Sulpice de París.

## Bibliografia

* Gallia Christiana, tom II, XVI, Parigi, 1873.
* Acta Sanctorum, tom II, 529.
* Bruno Krusch, Monumenta Germaniae Historica, Scriptores rerum Merovingicarum, tom IV, Hannover, 1902.
# Sulpici Luperc Servast

Sulpici Luperc Servast (Sulpicius Lupercus Servastus) fou un poeta llatí.
Dos dels seus poemes s'han conservat: una elegia titulada De Cupiditate, en 42 línies, i una oda sàfica titulada De Vetustate, en dotze línies. Els dos poemes apareixen a la col·lecció de Poetae Latini Minors, vol. III. pp. 235.
De la biografia del poeta no se'n sap res.